  Виталий Пронин Кун Кенешысь депутатъёс Россилэн валтӥсь документаз — Конституцие — пыртыны дэмлам кичӧлтонъёслы дурбасьтэмзэс веразы. Та ужпумез соос эскеризы туннэ, 12-тӥ мартэ, ортчем 22-тӥ сессиязы. Поправкаосты умоен лыдъямзэ вераз 51 депутат, пумит луисьёс ӧй вал, 6-ез мылкыдзэ вераны ӧз вала. — Та вакыт историе кылёз, —шуиз Удмуртилэн Тӧроез АлександрБречалов, депутатъёслы вазиськыса. —Конституцие пыртыны дэмлам воштонъёсзолгес утёзы Россиын улӥсьёслэсьправооссэс, бадӟымгес куронъёс луозыкивалтон ёзъёслы. Туалаез Конституция 1993-тӥ арын юнматэмын вал. Соку А. Бречалов вылӥ военной училищеын дышетскиз, ӧй, пе, валалля, мар азьланьын витиз странамес но, сое но. — Мынам пиналъёсы но, Россиынвань улӥсьёс но со вакытъёсы медазберытске ни, — ватсаз Тӧро. — Кыӵе луозӵуказе нуналмы – потоз котькуд адямибордысь. Конституциез выльдонъя законопроектлы дурбасьтыса вераськизы Кун Кенешысь «Огъя Россия», «Справедливая Россия» партиослэн фракциосынызы кивалтӥсьёс Елена Дербилова но Фарид Юнусов. Табере мылкыдзэ вералоз на калык – огъя куара сётон нунал тупатэмын 22-тӥ апрельлы. Со шутэтскон нуналэн ялэмын, но уждун тыриськоз. Элина Кумачёва  